**Cena Vedec roka STU 2018**

Rektor Slovenskej technickej univerzity v Bratislave

vyhlasuje finančne dotovanú Cenu **Vedec roka STU 2018**

v kategóriách:

a/ **mladý vedecký pracovník** (postdoktorand do 35 rokov, ktorý ukončil doktorandské štúdium najneskôr pred vyhlásením súťaže)

b/ **významný vedecký prínos** (vedec roka alebo pracovný kolektív roka).

Na Cenu Vedec roka STU môžu byť nominovaní jednotlivci alebo pracovné kolektívy. Proces vyhodnotenia prebehne v 1. fáze na fakultách. Návrhy budú hodnotiť prodekani pre vedu a výskum. V 2. fáze prebehne hodnotenie celej hodnotiacej komisie.

Predseda hodnotiacej komisie predloží rektorovi univerzity návrh na udelenie cien vo všetkých vyhlásených kategóriách.

**Kategórie:**

a/ **mladý vedecký pracovník** (postdoktorand do 35 rokov, ktorý ukončil doktorandské štúdium najneskôr pred vyhlásením súťaže)

b/ **významný vedecký prínos** (vedec roka alebo pracovný kolektív roka).

**Ceny:**

* v kategórii mladý vedecký pracovník: 1.000,- Eur
* v kategórii významný vedecký prínos: 3.000,- Eur

Predseda hodnotiacej komisie môže navrhnúť rektorovi univerzity udeliť čestné uznanie kvalitným neoceneným prácam.

**Harmonogram:**

* Prihlášky do súťaže na referát pre vedu a výskum príslušnej fakulty
* do **26. 10. 2018** (piatok)
* Prodekan pre vedu a výskum postúpi svoje odporúčanie prorektorovi
* pre vedu do **2. 11. 2018** (piatok)
* Menovanie členov hodnotiacej komisie **2. 11. 2018** (piatok)
* Zasadnutie hodnotiacej komisie **21. 11. 2018** (streda)
* Vyhlásenie výsledkov súťaže a udelenie ocenení na Vianočnom koncerte VUS Technik organizovanom rektorom univerzity

**Cena**

**Vedec roka STU 2018**

1. sa vyhlasuje v kategóriách:

a/ **mladý vedecký pracovník** (postdoktorand do 35 rokov, ktorý ukončil doktorandské štúdium najneskôr pred vyhlásením súťaže)

b/ **významný vedecký prínos** (vedec roka alebo pracovný kolektív roka).

1. prihlásiť sa môže každý vedecký pracovník, učiteľ alebo kolektív pracovníkov STU, ktorý preukázateľne vykonáva aktuálnu vedeckú činnosť, ktorá nebola za posledné roky (spravidla 5 rokov) ocenená touto cenou.
2. Prihlášky spolu s podpornými materiálmi zasielajú jednotlivci a pracovné kolektívy **na referát pre vedu a výskum príslušnej fakulty** do **26. 10. 2018.** Prihlášky do súťaže je potrebné zaslať elektronicky a zároveň v tlačenej forme v 3 kópiách. Prodekan pre vedu a výskum postúpi svoje odporúčanie na 1 (prípadne 2) ocenenie v každej kategórii spolu so všetkými podpornými materiálmi **prorektorovi pre vedu a výskum** do **2. 11. 2018**.
3. Predložené návrhy posudzuje hodnotiaca komisia tvorená osobnosťami menovanými rektorom STU.
4. Ceny udeľuje rektor STU na základe odporúčaní hodnotiacej komisie.   
   Rektor si vyhradzuje právo niektorú cenu neudeliť.
5. Ceny sú podporené finančne z fondu rektora:

v kategórii mladý vedecký pracovník: 1.000,- Eur

v kategórii významný vedecký prínos: 3.000,- Eur

1. Predseda hodnotiacej komisie môže navrhnúť rektorovi univerzity udeliť čestné uznanie kvalitným neoceneným prácam.
2. Ceny budú odovzdané víťazom na spoločenskom podujatí pred koncom kalendárneho roka 2018.
3. Ocenenia budú zverejnené na web stránke univerzity, v časopise STU Spektrum a prostredníctvom masmédií.

V Bratislave dňa 3. 10. 2018

prof. h. c. prof. Ing. Robert Redhammer, PhD.

rektor STU

Návrh na ocenenie

**Vedec roka STU 2018**

(prihláška)

Navrhovateľ ocenenia (meno, pracovisko, funkcia, tel., fax, e-mail):

Meno osoby alebo názov pracoviska navrhovaného na ocenenie (aj funkcie a tituly):

Dátum a miesto narodenia nominanta:

Vedná alebo technická oblasť:

Adresa pracoviska, tel., e-mail:

Oceňovaná kategória:

Ocenenie sa navrhuje za (stručná charakteristika práce a jej výsledku, názov výskumnej úlohy, grantu, atď. Odporúča sa širšie zdôvodnenie priložiť alebo uviesť na 2. strane formulára.):

Odborný (praktický) prínos výsledku (príp. širšie zdôvodnenie priložiť alebo uviesť na ďalšej strane formulára):

Stanovisko (súhlas) odborného pracoviska (vedúceho ústavu alebo katedry) s príslušným podpisom:

Je potrebné priložiť prílohy, ktorými sa preukazuje autorstvo a aktuálnosť vedeckej práce: publikácie výsledkov, separáty, patent, autorské osvedčenie, odborný životopis navrhovaného, externý posudok, obrazová dokumentácia a pod.

Vyplnený dotazník zasielajte elektronicky aj v tlačenej podobe (3x) na príslušný fakultný Referát pre vedu a výskum.